b'\n_START_ARTICLE_\nPikasta pijav\xc4\x8dnica\n_START_SECTION_\nOpis\n_START_PARAGRAPH_\nPikasta pijav\xc4\x8dnica zraste od 100 do 150 cm visoko in ima oglato dlakavo steblo, po katerem so vretenasto razporejeni suli\xc4\x8dasti listi. Iz zalistij vretenc stebelnih listov poganjajo rumeni cvetovi, zbrani v socvetja. Vsak cvet se sestavljen iz petih zra\xc5\xa1\xc4\x8denih ven\xc4\x8dnih listov, ki so po robovih rahlo dlakavi. \xc4\x8ca\xc5\xa1ni listi so prav tako rumene barve. V notranjosti cvetov je po pet pra\xc5\xa1nikov, plodnica pa je nadrasla. Cveti od junija do avgusta na vla\xc5\xbenih mestih.'